
	בחוק נתוני אשראי, התשע"ו–2016[footnoteRef:2],  בסעיף 23  – [2:  ס"ח התשע"ו, עמ' 838.] 


	
	
	(1)	בסעיף קטן (א),  במקום "עשר שנים" יבוא "שבע שנים";

	
	
	(2)	בסעיף קטן (ב), במקום "בתקופת עשר השנים" יבוא "בתקופת שבע השנים".


דברי הסבר
מטרת הצעת החוק היא לקצר את משך תקופת שמירת נתוני האשראי במאגר נתוני האשראי שפועל בבנק ישראל. קיצור תקופת שמירת הנתונים נועד לסייע לאזרחים ואזרחיות המדינה, אשר פשטו רגל בעברם אולם שילמו את חובם ויצאו ממצוקתם הכלכלית, ולאפשר להם לפתוח דף חדש בחייהם. 
המדובר באזרחים שלמרות שקיבלו צו הפטר – צו המעיד על סיום חובותיהם הכלכליים – נתקלים בקשיים רבים מצד הבנקים, בעיקר בנושאי מתן אשראי במעמד פתיחת חשבון חדש. 
הצעת חוק זו נועדה לתקן עוולות רבות הנגרמות לאותם אזרחים, שעל אף שכבר הצליחו לחזור למסלולם והחזיר את חובם לפני שנים, אינם יכולים לבצע מהלכים שיכולים להטיב עימם כלכלית בעתיד בעקבות התנהלות שגויה בעברם הרחוק. הצעת החוק תיטיב בעיקר עם אזרחים שברצונם לבצע עסקאות משמעותיות כמו קניית בית ולקיחת משכנתא, לצד שיקום רמת האמון בינם ובין הבנק שבו הם מנהלים את חשבונותיהם.  
לפיכך, מוצע לתקן את סעיף 23 לחוק נתוני אשראי, התשע"ו–2016, ולקבוע כי בנק ישראל ישמור את המידע שבמאגר נתוני האשראי לתקופה של שבע שנים מהמועד שבו הועבר המידע למאגר, במקום לתקופה של עשר שנים כפי שקובע החוק היום.
הצעות חוק דומות בעיקרן הונחו על שולחן הכנסת העשרים וארבע על ידי חברי הכנסת אוסאמה סעדי ואחמד טיבי (פ/3875/24) ועל שולחן הכנסת העשרים וחמש על ידי חבר הכנסת אחמד טיבי (פ/743/25).
הצעות חוק זהות הונחו על שולחן הכנסת העשרים ושלוש ועל שולחן הכנסת העשרים וארבע על ידי חבר הכנסת מיכאל מרדכי ביטון (פ/345/23; פ/2703/24).
הצעת החוק זהה לפ/2703/24 ולפיכך לא נבדקה מחדש על ידי הלשכה המשפטית של הכנסת.

